VIIENDA KOOSSEISU

MÄÄRUS

Haapsalu,			29. mai 2009 nr 
									EELNÕU

Haapsalu linna huvikoolide pedagoogide 
kvalifikatsiooninõuded ja atesteerimise alused

Määrus kehtestatakse haridus- ja teadusministri 02.10.2002 määruse nr 69 „Pedagoogide atesteerimise tingimused ja kord“ § 4 lg 1 p 1 alusel.

I ÜLDSÄTTED

§ 1 Reguleerimisala
(1)	Käesolev määrus sätestab Haapsalu linna huvikoolides töötavatele pedagoogidele ja ringijuhtidele esitatavad kvalifikatsiooninõuded, kirjeldades nõutavat haridustaset, erialast ettevalmistust ja/või juhtimisalast koolitust.
(2)	Huvikoolina käesoleva määruse mõistes käsitletakse Haapsalu Kunstikooli, Haapsalu Muusikakooli, Haapsalu Noorte Huvikeskust ja Läänemaa Spordikooli.

§ 2 Kvalifikatsiooninõuete täitmiseks vajalikud kursused
(1)	Kvalifikatsiooninõuete täitmiseks vajalike kursuste õppekavad peavad olema registreeritud Haridus- ja Teadusministeeriumis.
(2)	Käesolevas määruses kvalifikatsiooninõuete täitmiseks vajalikud pedagoogikakursused läbitakse kõrghariduse omandamist võimaldavas õppeasutuses.

II KVALFIKATSIOONINÕUDED JA ATESTEERIMINE

§ 3 Huvikooli direktori kvalifikatsiooninõuded
Huvikooli direktori kvalifikatsiooninõuded on järgmised:
1)	pedagoogiline kõrgharidus ja vähemalt 3-aastane pedagoogilise tööstaaž ning läbitud 240-tunnine juhtimiskoolitus või
2)	muu kõrgharidus ja vähemalt 5-aastane pedagoogilise tööstaaž ning läbitud 240-tunnine juhtimiskoolitus.

§ 4 Huvikooli õpetaja kvalifikatsiooninõuded
(1)	Huvikooli õpetaja kvalifikatsiooninõuded on järgmised:
1)	pedagoogiline kõrg- või keskeriharidus õpetatavas ainevaldkonnas või
2)	muu kõrg- või keskeriharidus õpetatavas ainevaldkonnas ja läbitud 160-tunnine pedagoogikakursus.
(2)	Huvikooli treener-pedagoog peab omama Eesti Olümpiakomitee juures tegutseva treenerite kutsekvalifikatsioonikomisjoni poolt väljastatud kehtivat treener I-V taseme kutsetunnistust.

§ 5 Huvikooli ringijuhi kvalifikatsiooninõuded
Huvikooli ringijuhi kvalifikatsiooninõuded on järgmised:
1)	pedagoogiline või kultuurialane kõrg- või keskeriharidus või
2)	keskharidus ja läbitud 40-tunnine noorsootöö või pedagoogikakursus.

§ 6 Huvikooli õpetaja atesteerimine
(1)	Huvikooli õpetaja atesteerimisel lähtutakse haridusministri 02.10.2002 määrusest nr 69 Pedagoogide atesteerimine tingimused ja kord.
(2)	Huvikooli treener-pedagoogid loetakse atesteerituks vastavalt talle omistatud kutsekvalifikatsiooni tasemele kutseseaduse tähenduses.

III RAKENDUSSÄTTED

§ 7 Määruse rakendamine
(1)	Käesoleva määruse § 2 lõikes 2 sätestatut ei kohaldata pedagoogidele ja ringijuhtidele, kes on pedagoogilise(d) kursuse(d) läbinud enne käesoleva määruse jõustumist.
(2)	Käesoleva määruse § 3 ja § 4 lõikes 1 loetletud pedagoogide puhul loetakse alates 01. juunist 2002 Eesti Hariduse Infosüsteemis registreeritud õppekava alusel omandatud kõrghariduse nõudeks magistrikraad.
(3)	Huvikooli direktoril on õigus nõutava eriharidusega õpetaja puudumisel võtta kuni üheks aastaks tööle keskharidusega töötaja, kes on lõpetanud õpetatavas ainevaldkonnas vastava huvikooli.
(4)	Käesoleva määruse jõustumise hetkel huvikooli õpetajana või ringijuhina töötav ja kvalifikatsiooninõuetele mittevastav töötaja loetakse kvalifikatsiooninõuetele vastavaks kuni 01.09.2010.
(5)	Käesoleva määruse jõustumisega tunnistatakse kehtetuks Haapsalu Linnavolikogu 29.02.2008 määrus nr 55 „Haapsalu linna huvikoolide pedagoogide kvalifikatsiooninõuded“.
(6)	Määrus jõustub kolmandal päeval peale avalikustamist.

Andreas Rahuvarm
Volikogu esimees

SELETUSKIRI
Eelnõule „Haapsalu linna huvikoolide pedagoogide kvalifikatsiooninõuded ja atesteerimise alused“

Käesolev määrus sätestab Haapsalu linna huvikoolide pedagoogide kvalifikatsiooninõuded ning atesteerimise alused. 

Seoses huvikooli seaduse kehtima hakkamisega 01.09.2007 on tekkinud olukord, kus haridusministri 01.20.2002 määrus nr 69 „Pedagoogide atesteerimise tingimused ja kord“ huvikooli töötajatele enam ei laiene. Samas on säilinud huvikooli töötajate soov enda atesteerimiseks ning kõrgema ametijärgu omistamisel saada õigus ka kõrgemale töötasule, nagu seda on igal aastal ette näinud Haapsalu linna haridusasutuste personali töötasustamise alused.

Kvalifikatsiooninõuded on huvikoolidele juba varem kehtestatud (29.02.2008 määrus nr 55).
Käesoleva määrusega kvalifikatsiooninõudeid ei muudeta kuid lisatakse huvikooli õpetajate atesteerimise võimalus, mis saab toimuma sarnaselt üldhariduskoolidele kehtestatud korrale.
Erandiks on treenerid, kellele omistatakse kutsekvalifikatsiooni tase EOK juurde moodustatud vatsava komisjoni otsusega (vastavalt treener I-V, millele vastavad palgamäärad ja seos huvikooli õpetajatega sätestatakse igal aastal haridusasutuste palgakorralduses).

Eelnõu on kooskõlastatud huvikoolidega.
Linnavalitsus teeb ettepaneku eelnõu määrusena vastu võtta.

Talis Vare, aselinnapea
14.05.2009